Беседа:Елшани

message: Всички ли партизани трябва поименно да бъдат посочвани в раздел „Личности“ на статията. Ако се възприеме този подход, би трябвало по аналогия да се съгласим във всички останали статии за села, да се допусне включването на всеки един, само защото е бил партизанин - независимо от неговата длъжност, място в някакви събития, известност, значимост и т.н. За РБ доста АБПФК могат да изкочат.--Simin 11:27, 25 ноември 2009 (UTC)
replies: text: Аз не виждам причина защо да не се споменат - не са съвсем редови селяни. Абпфк-те също могат да се споменат.--Мико 15:30, 25 ноември 2009 (UTC)
Не са редови селяни, но така или иначе обикновените партизани са си редови по отношение на собственото си движение. Аз съм малко скептичен към поменици на редовите участници, ако тяхната значимост е свързана само и единствено с принадлежността им към някакво политическо, обществено или хуманитарно движение, независимо дали става дума за партизани, бранници, членове на БЧК и т.н. При включването в раздел "Личности", би трябвало да се разберем къде да спрем.--Simin 17:05, 26 ноември 2009 (UTC)

text: Това е така - аз обаче не виждам никаква причина да се ограничаваме - ако станат много - спокойно могат да се извадят в отделна статия. Хората с оръжие в ръка на мен ми се виждат напълно значими - аз лично вкарвам едни големи списъци на моо опълченци.--Мико 20:54, 26 ноември 2009 (UTC)
Аз, честно казано, малко съм се чудел за начина МОО опълченци да се вкарват поименно по родните им места, но от уважение към труда ти и по причини, свързани с личното ми отношение към МОО, мисля да не го коментирам. При партизаните, слава Богу, още не сме стигнали дотам, т.е. все още не е започната аналогична офанзива. Мисля си обаче, че ако вкарваме всеки, който е бил въоръжен, трябва да хванем книгите за отделните полкове и да започнем да вкарваме десетки и дори стотици хора във всяко едно населено място или пък в статиите, съдържащи поименни списъци на местните жители. Няма логика редниците от паравоенни фомирования да влизат, а тези от редовна войска не. Ако целта ни е де факто да правим списъци на мъжкото население (поне до края на наборната армия), добре.--Simin 00:14, 27 ноември 2009 (UTC)

text: Ха-ха - наистина е така, именно това казвам и аз - поименните списъци са доста информативни и не виждам абсолютно нищо лошо в тях. Между другото в няколко села съм меркал огромни списъци на загиналите във войните, преписани от войнишките паметници в центъра, примерно.--Мико 06:36, 27 ноември 2009 (UTC)
Е, уточнихме идеята - да се вкарват всички, които се отличават. Може би излишно, но продължавам с уточнението - ако това са хората на оръжието, съвсем ясно е, че няма да забравим и хората на словото - учители, свещеници и т.н. Щом е така, включваме и администратори, хора на изборни длъжности и т.н. Разбира се, стига да има източници, селските зевзеци, кръчмари, казанджии, чорбаджии, баби (акушерки) едва ли могат да минат за незабележими. С една дума - всеки, който се отделя от масата. Сещам се, че Силянов посочваше и някакви известни селски шаврантии в Костурско. Привличали посетители на селото ("турци") от по-далеч. И тези личности са вътре, нали? (Трябва да помислим само как точно да ги формулираме).--Simin 12:41, 27 ноември 2009 (UTC)

text: В общи линии - да. Това поне е наистина моето мнение.--Мико 17:54, 27 ноември 2009 (UTC)
А какво мислиш за маниера срещу личностите да се изписват (мини)биографии, какъвто е случаят при двама от партизаните в тази статия? Моето мнение е, че освен дати (години), като че ли е по-подходящо да се изписва само съвсем кратко представяне. Ако личността може да издържи на критериите за значимост, подробностите се изписват в отделна статия, а ако не, си остава с лаконичното определение в статиите, посветени на селището, или в другия тип - специалните такива, отнасящи се до личностите, свързани със съответните места.--Simin 01:26, 28 ноември 2009 (UTC)
* Един вид годишен справочник Who is who in Nashe village 1933, само че по-изчерпателно.--Фипс 03:17, 28 ноември 2009 (UTC)

text: Фипс, не разбрах резюмето ти - "годината и името са произволни" Иначе, тук като обсъждаме селата, стои абсолютно същият въпрос и за градовете. Ако един войник, партизанин, ковач, казанджия и т.н. е роден в град, а не в село едва ли можем да го "дискриминираме" и да му откажем правото да влезе в съответната статия.--Simin 03:27, 28 ноември 2009 (UTC)
replies: text: : Ами може да Vashe selo 2012 справочникът примерно. Или друго село/град и друг период.

text: :А наистина въпросът е дълбок, даже повече. Но не съм компетентен, изпуснал съм последните тенденции за уики-енциклопедична значимост. --Фипс 03:46, 28 ноември 2009 (UTC)
replies: text: ::Аз принципно за умрелите хора, особено отпреди средата на 20 век, критериите ми за значимост са много ниски - не виждам нищо лошо в минибиографиите горе-долу максимум в този размер.--Мико 07:14, 28 ноември 2009 (UTC)

text: Тук имаме два въпроса - вединият е, че в конкретната статия става дума за включването на биографии в раздел "Личности", а другият е дали някоя от тези личности би издържала на критериите за значимост, ако се направи опит за отделна статия. Аз мисля, че в съответния раздел личностите трябва да бъдат представени по еднакъв начин. В момента имаме едно несъразмерно, небалансирано представяне, което (особено ако се прилага масово в различни статии) води до това някои само да са посочени, а при други да имаме биографии, независимо, че това не са статии за личности, а за населени места.--Simin 13:59, 28 ноември 2009 (UTC)
replies: text: :Ами аз лично смятам, че няма никакъв проблем с тия минибиографии в секциите личности за хора, непокриващи критериите за отделни статии. --Мико 17:30, 28 ноември 2009 (UTC)
Значи сме на различни мнения. Аз се съгласих с подробното изброяване на личности с различна значимост, защото съзнавам, че е напълно възможен и този подход, пък и вече е направено доста в тази посока. По отношение на поместването на биографии в раздел "Личности" обаче продължавам да съм скептичен по посочените в предишната ми реплика причини. Имаш ли предложение как да решим казуса?--Simin 12:54, 29 ноември 2009 (UTC)

text: Защо - каква е драмата на три реда да се опише биографията, ако има данни?--Мико 13:00, 29 ноември 2009 (UTC)
replies: text: :Няма драма, просто мисля, че желанието ни да вкарваме абсолютно всичко, което ни е известно за нещо, трябва да е съобразено с някакви правила и се опитвам да ги уточня, като имам предвид не само вниманието към детайла (което е и мое), но и общия вид на статията. Имам едно предложение, което в моите очи е компромисно - в случаи като този да изнасяме данните в бележки. Така хем не се отказваме от информацията, хем раздел "Личности" е балансиран.--Simin 13:13, 29 ноември 2009 (UTC)
replies: text: ::О, абсолютно всичко не - но ми се струва, че три реда не натежават в статията. Бележката под линия е по-лош вариант според мен - ако станат много хората просто ги вадим в отделна статия.--Мико 13:16, 29 ноември 2009 (UTC)

text: :Това, че вадим хората в отделна статия, ако станат много, е ясно. Въпросът е как да изглежда раздел "Личности". Според мен основната му част следва да е изброителна, а стремежът трябва да е личностите да се представени по еднакъв начин. Разбира се, има място и за описателна част, но тя следва да обяснява общи неща за личностите от съответното населено място. Включването на описателни части, т.е. биографии срещу една част от личностите е това, което прави раздела небалансиран. (Друг въпрос е, че трите реда (май че са четири в статията) срещу някои имена лесно могат да се превърнат и в повече и да ни въвлекат в допълнителни спорове).--Simin 13:47, 29 ноември 2009 (UTC)
replies: text: ::Добре де - за някои има данни, за някои няма - ако се държи текстът стегнат, ми се струва няма проблем особен. Какво конкретно те дразни в момента в статията?--Мико 14:05, 29 ноември 2009 (UTC)

text: :Дразни ме точно това, че според моите представи текстът не е достатъчно стегнат. В момента, например, имаме:

text: :Ристо Климев Рубаноски, комунистически партизанин, роден на 27 април 1921 г., през септември 1943 г. влиза в Преспанския отряд. В състава на батальона „Стив Наумов“, се прехвърля в Кумановско. Загива като командир на рота в Трета македонска ударна бригада в сраженията с българските войски при Църна трава (Сърбия) през пролетта на 1944 година..

text: :Пълно е с разказвателни моменти. Според мен това би трябвало да изглежда така:

text: :Ристо Климев Рубаноски (1921-1944), комунистически партизанин, участник в Преспанския отряд (от септември 1943) и в батальона „Стив Наумов“, загинал като командир на рота в Трета македонска ударна бригада в сражения с български войски при Църна трава

text: :Последното за мен може да мине е представяне (макар и дългичко за този раздел), а не за биография.--Simin 14:22, 29 ноември 2009 (UTC)
replies: text: ::За мен тия текстове са идентични. Чувствай се свободен да стягаш.--Мико 14:43, 29 ноември 2009 (UTC)

message: Какъв е проблема да остане като самостоятелна статия Климе Стойоски, а също и горния за когото говорите --Nadina 14:26, 29 ноември 2009 (UTC)
replies: text: Ами защото не покрива никакви критерии за самостоятелна статия - обикновен войник.--Мико 14:28, 29 ноември 2009 (UTC)
thread_title:  Самостоятелни статии 

message: Ако бойната дейност на Климе Стойоски е започнала през ноември 1944 година, той едва ли може да мине за комунистически партизанин. Би било добре, ако някой може да провери за повече данни в посочения източник, както и да постави съответната страница.--Simin 15:10, 29 ноември 2009 (UTC)
thread_title:  Климе Робев Стойоски